Euroopa Liidu Teataja L 069 , 20/03/1993 Lk 0007 - 0008

Soomekeelne eriväljaanne: Peatükk 3 Köide 48 Lk 0240

Rootsikeelne eriväljaanne: Peatükk 3 Köide 48 Lk 0240



Nõukogu määrus (EMÜ) nr 638/93, 17. märts 1993, millega muudetakse määrust (EMÜ) nr 1035/72 puu- ja köögiviljaturu ühise korralduse kohta ja määrust (EMÜ) nr 827/68 teatavate asutamislepingu II lisas loetletud toodete turu ühise korralduse kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: ananasside, avokaadode, mangode ja guajaavide tootmise arenemise tõttu ühenduses, eriti pärast Hispaania ja Portugali ühinemist, ning kaubanduse kasvu tõttu kõnealustes riikides on asjakohane hõlmata kõnealused tooted määruse (EMÜ) nr 1035/72 [4] reguleerimisalasse; jahubanaanid jäeti nende laadi tõttu kõrvale banaanituru ühist korraldust käsitlevast määrusest; jahubanaanid tuleb hõlmata ühise turukorraldusega alates 1. jaanuarist 1993; on asjakohane hõlmata jahubanaanid puu- ja köögiviljaturu ühisesse korraldusse; avokaadode, guajaavide, mangode ja mangustanide lülitamine määrusega (EMÜ) nr 1035/72 hõlmatud toodete nimekirja eeldab nende kõrvaldamist määrusest (EMÜ) nr 827/68 [5]; sellest tulenevalt tuleks kõnealuse määruse lisa muuta; määrusega (EMÜ) nr 1035/72 on ette nähtud, et liikmesriigid võivad puu- ja köögivilja suhtes kohaldada riiklikke koguselisi piiranguid kõnealuse määruse III lisas sätestatud tingimustel; kõnealused meetmed ei ole kooskõlas 1. jaanuaril 1993 kehtestatud ühtse turuga; seepärast tuleks need sätted kehtetuks tunnistada; tundlike ja suhteliselt suurtes kogustes imporditavate toodete puhul tuleks ette näha impordilitsentside süsteemi kehtestamise võimalus; kõnealuse süsteemi kohaldamise võimalikult tõhusa piiramise tagamiseks tuleks ette näha korralduskomitee menetluse kehtestamine selle süsteemi suhtes; süsteemi tõrgeteta toimimise tagamiseks tuleks ette näha, et impordilitsentside väljaandmisega kaasneks tagatise esitamine, et tagada importimise kohustuse täitmine litsentsi kehtivusaja jooksul, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1035/72 muudetakse järgmiselt. 1. Artikli 1 lõikes 2 esitatud tabelisse lisatakse järgmised tooted: "CN-kood | Kirjeldus | ex080300 | Jahubanaanid | 08043000 | Ananassid | 080440 | Avokaadod | 08045000 | Guajaavid, mangod ja mangustanid" | 2. Artikli 22 lõike 1, artikli 22 lõike 2 ja III lisa (nimekirja on täpsustatud artiklis 22) teine lõik jäetakse välja. 3. Lisatakse järgmine artikkel: "Artikkel 22b 1. Artiklis 33 sätestatud korras võib ühe või mitme artikli 1 lõikes 2 esitatud tabelis loetletud toote suhtes kehtestada impordilitsentside süsteemi, et hinnata nende toodete edukust turul. Esimese lõigu kohaldamisel annab liikmesriik välja litsentsi kõigile huvitatud isikutele, kes teevad asjakohase avalduse, olenemata kõnealuse isiku asukohast ühenduses. Sellise litsentsi väljaandmise tingimuseks on tagatise esitamine, et tagada impordi toimumine litsentsi kehtivusajal. Litsents kehtib kogu ühenduses. 2. Nimekiri toodete kohta, mille puhul impordilitsentse nõutakse, ja muud käesoleva artikli üksikasjalikud rakenduseeskirjad määratakse kindlaks lõike 1 esimeses lõigus osutatud korras." Artikkel 2 Määruse (EMÜ) nr 827/68 lisas jäetakse välja järgmised tooted: —080440 | Avokaadod, | —08045000 | Guajaavid, mangod ja mangustanid. | Artikkel 3 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. märts 1993 Nõukogu nimel eesistuja B. Westh [1] EÜT C 307, 25.11.1992, lk 10. [2] Arvamus on esitatud 12. märtsil 1993 (Euroopa Ühenduste Teatajas seni avaldamata). [3] EÜT C 73, 15.3.1993, lk 78. [4] EÜT L 118, 20.5.1972, lk 1. Määrust on viimati muudetud määrusega (EMÜ) nr 1754/92 (EÜT L 180, 1.7.1992, lk 23). [5] EÜT L 151, 30.6.1968, lk 16. Määrust on viimati muudetud määrusega (EMÜ) nr 789/89 (EÜT L 85, 30.3.1989, lk 3). --------------------------------------------------